Обновеният Деултум посреща първите туристи през октомври - Виа Понтика
Обновеният Деултум посреща първите туристи през октомври
От Рая Стоянова	Август 16, 2015, 19:25 EEST 1337 0 Comments
Обновената археологическа база в Деултум ще посрещне първите си туристи през октомври.
До тогава ще приключи реконструкцията и преустройството на археологическата база в Националния археологически резерват „Деултум – Дебелт”.
Седем са сградите , които се изграждат в обекта по проект – „ДЕУЛТУМ – ВРАТА КЪМ ЗАГАДЪЧНАТА СТРАНДЖА".
В строително-ремонтните дейности са наети 30 човека от Дебелт и Средец. Местни работят и на археологическите разкопки, които се извършват в момента в резервата под ръководството на доц. д-р Людмил Вагалински.
10 работни места ще бъдат разкрити при откриването на обекта през есента. Вече са обучени 4 екскурзовода и аниматори в Археологическия резерват Деултум и двама за работа в просветителския информационен център.
Ремонтните дейности включват подмяна на дограми, подмяна на ВиК и ел. инсталация, отопление и вентилация и изграждане на Лапидариум.
Изградена е и керамичната площадка, където посетителите ще могат да участват в обработка на керамични фрагменти от археологическите разкопки. Пред завършване е сградата, в която ще се помещава музейната експозиция .
В музея ще има няколко зали, в които ще бъдат изложени експонати на тема археология, етнография, природа и др.
Финансирането на обекта е по Оперативна програма “Регионално развитие 2007-2013”, Приоритетна ос 3: „Устойчиво развитие на туризма”, Oперация 3.1: „Подобряване на туристическите атракции и свързаната с тях инфраструктура”.
Цялата стойност на проекта е над 2 784 000 лв., осигурени от Оперативна програма „Регионално развитие” – 2007 – 2013 г. Съфинансирането на Община Средец е в размер на 490 547 лв.
Тагове: археология Деултум музей ремонт
Десетки се включиха в деня на...
viapontika.com Юни 08, 2017
(Снимки) Уникален медальон ра...
Калин Иванов Септември 10, 2015